Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 246

1. Egy költség a SAPARD keretében csak akkor jogosult a Közösség támogatására, ha jelen Megállapodás rendelkezéseinek való megfelelésen kívül a SAPARD támogatás igénybevétele összhangban van a megfelelő pénzügyi lebonyolítás, különösképpen a gazdaságosság és a költséghatékonyság elveivel. Az elismerhető költségekre vonatkozó hazai jogszabályi rendelkezéseket akkor lehet alkalmazni, ha ezeket előzetesen megküldték a Bizottságnak, és azokat a Bizottság a támogatás kezelésének átruházására vonatkozó, az A. Melléklet 3. Cikke (1) bekezdésében hivatkozott Határozat elfogadása előtt elfogadta; a Bizottság ez utóbbi döntése a Határozat végrehajtását nem érinti. és A Magyar Köztársaság által egy eljárási vagy működési kézikönyvben intézkedésenként ajánlott, elismerhető költségekre vonatkozó szabályokat kell alkalmazni. A Bizottság az erre vonatkozó tájékoztatást követő három hónapon belül, legkésőbb azonban a támogatás kezelésének átruházására vonatkozó, az A. Melléklet 3. Cikke (1) bekezdésében hivatkozott Határozat elfogadása előtt, a Határozat végrehajtását nem érintve tájékoztatja a Magyar Köztársaságot ezeknek vagy az egyéb javasolt szabályoknak az elfogadásáról. és Az elismerhető költségek megállapításának a Programban lefektetett szabályait kell alkalmazni, ez azonban nem érinti a Bizottságnak a támogatás kezelésének átruházására vonatkozó, az A. Melléklet 3. Cikke (1) bekezdésében hivatkozott Határozatát. és A SAPARD hivatal által minden intézkedésre elkészített és a kedvezményezettek rendelkezésére bocsátott egységes szerződés-tervezetekben kifejezetten felsorolt költségek ismerhetők el. A Bizottság az erre vonatkozó tájékoztatást követő három hónapon belül, legkésőbb azonban a támogatás kezelésének átruházására vonatkozó, az A. melléklet 3. Cikke (1) bekezdésében hivatkozott Határozat elfogadása előtt, a Határozat alkalmazását nem érintve tájékoztatja a Magyar Köztársaságot ezeknek vagy az egyéb javasolt szabályoknak az elfogadásáról.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes